Verslo administravimas (MBA) vadovams yra jungtinė antrosios pakopos studijų programa, vykdoma Kauno technologijos universiteto ir ISM Vadybos ir ekonomikos universiteto. Į ją priimami asmenys, baigę bakalauro (pirmosios pakopos) studijas ir turintys ne mažesnę kaip 3 metų vadybinio darbo patirtį. Programos apimtis yra 60 studijų kreditų, studijų trukmė – 1 metai. Absolventams suteikiamas verslo administravimo magistro (MBA) laipsnis.
Verslo administravimas KTU MBA yra antrosios pakopos studijų programa, skirta verslo įmonių ir organizacijų vadovams regionuose, mažų ir vidutinių įmonių vadovams bei didelių įmonių vidutinės grandies vadovams, atsakingiems už pokyčių (transformacijų) organizacijose įgyvendinimą. Į ją priimami asmenys, baigę bakalauro (pirmosios pakopos) studijas ir turintys ne mažesnę kaip 3 metų praktinio darbo patirtį. Programos apimtis yra 60 studijų kreditų, studijų trukmė – 1 metai. Absolventams suteikiamas verslo administravimo magistro (MBA) laipsnis.